CELEX: 32021D0076
Language: hu
Date: 2021-01-26 00:00:00
Title: A Bizottság (EU) 2021/76 végrehajtási határozata (2021. január 26.) a 2014/33/EU európai parlamenti és tanácsi irányelv támogatása céljából a felvonókra és a felvonókhoz készült biztonsági berendezésekre vonatkozóan kidolgozott harmonizált szabványokról (EGT-vonatkozású szöveg)

2021.1.27.   
               
               
                  HU
               
               
                  Az Európai Unió Hivatalos Lapja
               
               
                  L 27/20
               
            
         A BIZOTTSÁG (EU) 2021/76 VÉGREHAJTÁSI HATÁROZATA
         (2021. január 26.)
         a 2014/33/EU európai parlamenti és tanácsi irányelv támogatása céljából a felvonókra és a felvonókhoz készült biztonsági berendezésekre vonatkozóan kidolgozott harmonizált szabványokról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/33/EU európai parlamenti és tanácsi irányelv (2) 14. cikke értelmében azon felvonók és felvonókhoz készült biztonsági berendezések kapcsán, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében előírt alapvető egészségvédelmi és biztonsági követelményeknek.
                  
               
                     (2)
                  
                  
                     A Bizottság a C(2016) 5884 bizottsági végrehajtási határozattal (3) felkérte a CEN-t a 2014/33/EU irányelvet támogató harmonizált szabványok kidolgozására és felülvizsgálatára annak biztosítása érdekében, hogy azok továbbra is tükrözzék a technika általánosan elismert jelenlegi állását, ezáltal pedig megfeleljenek a 2014/33/EU irányelv I. mellékletében foglalt alapvető egészségvédelmi és biztonsági követelményeknek, valamint adott esetben a 2006/42/EK európai parlamenti és tanácsi irányelv (4) I. mellékletében foglalt alapvető egészségvédelmi és biztonsági követelményeknek, a 2014/33/EU irányelv I. mellékletének 1.1. pontjában meghatározottak szerint.
                  
               
                     (3)
                  
                  
                     A C(2016) 5884 végrehajtási határozatban foglalt felkérés alapján a CEN felülvizsgálta az EN 81-20:2014 és az EN 81-50:2014 harmonizált szabványt – amelyek hivatkozásait a 2016/C 293/05 bizottsági közleményben tették közzé (5) –, hogy hozzáigazítsa őket a 2014/33/EU irányelv jogi keretéhez, és növelje e szabványok tekintetében a jogbiztonságot és az egyértelműséget, többek között a ZA. melléklet pontosabb megszövegezése és dátummal ellátott normatív hivatkozások bevezetése révén. Ennek eredményeként elfogadták a személy- és teherszállításra használt felvonók szerkezetének és beépítésének általános biztonsági követelményeiről szóló EN 81-20:2020 harmonizált szabványt, valamint a felvonórészegységek tervezési előírásairól, számításairól, ellenőrzéseiről és vizsgálatairól szóló EN 81-50:2020 harmonizált szabványt. Az EN 81-20:2014 és az EN 81-50:2014 harmonizált szabvány felülvizsgálata során nem került sor érdemi műszaki módosításra.
                  
               
                     (4)
                  
                  
                     A Bizottság és a CEN közösen megvizsgálta, hogy az EN 81-20:2020 és az EN 81-50:2020 harmonizált szabvány megfelel-e a C(2016) 5884 végrehajtási határozatban foglalt kérelemnek.
                  
               
                     (5)
                  
                  
                     Az EN 81-20:2020 és az EN 81-50:2020 harmonizált szabvány megfelel a 2014/33/EU irányelvben meghatározott alapvető egészségvédelmi és biztonsági követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                     
                  
               
                     (6)
                  
                  
                     Az EN 81-20:2020 és az EN 81-50:2020 harmonizált szabvány az EN 81-20:2014 és az EN 81-50:2014 harmonizált szabvány helyébe lép. Ezért az EN 81-20:2014 és az EN 81-50:2014 harmonizált szabványra vonatkozó hivatkozásokat vissza kell vonni az Európai Unió Hivatalos Lapjából.
                     
                  
               
                     (7)
                  
                  
                     Annak érdekében, hogy a gyártóknak elegendő idejük legyen felkészülni az EN 81-20:2020 és az EN 81-50:2020 harmonizált szabvány alkalmazására, az EN 81-20:2014 és az EN 81-50:2014 harmonizált szabványra vonatkozó hivatkozások visszavonását el kell halasztani.
                  
               
                     (8)
                  
                  
                     Az egyértelműség és a jogbiztonság érdekében a 2014/33/EU irányelv támogatása céljából kidolgozott és az általuk lefedni kívánt alapvető követelményeknek megfelelő harmonizált szabványok hivatkozási adatainak teljes jegyzékét egyetlen aktusban kell közzétenni. Ezért e határozatba a 2016/C 293/05 közleményben közzétett egyéb, harmonizált szabványokra vonatkozó hivatkozásokat is bele kell foglalni. Az említett közleményt ezért e határozat hatálybalépésének időpontjában hatályon kívül kell helyezni. A közleménynek az EN 81-20:2014 és az EN 81-50:2014 harmonizált szabványra vonatkozó hivatkozások tekintetében azonban továbbra is alkalmazandónak kell maradnia, mivel e hivatkozások visszavonását el kell halasztani.
                  
               
                     (9)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            A Bizottság az e határozat I. mellékletében felsorolt, a 2014/33/EU irányelv támogatása céljából a felvonókra és a felvonókhoz készült biztonsági berendezésekre vonatkozóan kidolgozott harmonizált szabványok hivatkozásait közzéteszi az Európai Unió Hivatalos Lapjában.
            
         
         
            2. cikk
            A 2016/C 293/64 közlemény hatályát veszti. Az említett közleményt az e határozat II. mellékletében felsorolt harmonizált szabványok hivatkozásai tekintetében 2022. július 27-ig továbbra is alkalmazni kell.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. január 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/33/EU irányelve (2014. február 26.) a felvonókra és a felvonókhoz készült biztonsági berendezésekre vonatkozó tagállami jogszabályok harmonizációjáról (HL L 96., 2014.3.29., 251. o.).
         
            (3)  A Bizottság C(2016) 5884 végrehajtási határozata (2016. szeptember 21.) a 2014/33/EU európai parlamenti és tanácsi irányelv végrehajtásának támogatása céljából az Európai Szabványügyi Bizottsághoz a felvonók és a felvonókhoz készült biztonsági berendezések tárgyában benyújtott szabványosítási kérelemről.
         
            (4)  Az Európai Parlament és a Tanács 2006/42/EK irányelve (2006. május 17.) a gépekről és a 95/16/EK irányelv módosításáról (HL L 157., 2006.6.9., 24. o.).
         
            (5)  A Bizottság közleménye az Európai Parlament és a Tanács 2014/33/EU irányelve a felvonókra és a felvonókhoz készült biztonsági berendezésekre vonatkozó tagállami jogszabályok harmonizációjáról végrehajtása keretében (HL C 293., 2016.8.12., 64. o.).
      
      
         
            I. MELLÉKLET
            
                        
                           Szám
                        
                     
                     
                        
                           A szabvány hivatkozása
                        
                     
                  
                        1.
                     
                     
                        EN 81-20:2020
                        Felvonók szerkezetének és beépítésének biztonsági előírásai. Személy- és teherszállításra használt felvonók. 20. rész: Személy- és személy-teher felvonók
                     
                  
                        2.
                     
                     
                        EN 81-21:2009+A1:2012
                        Felvonók szerkezetének és beépítésének biztonsági előírásai. Személy- és teherszállításra használt felvonók. 21. rész: Új személy- és személy-teher felvonók létesítése meglévő épületekben
                     
                  
                        3.
                     
                     
                        EN 81-22:2014
                        Felvonók szerkezetének és beépítésének biztonsági előírásai. Személy- és teherszállításra használt felvonók. 22. rész: Villamos üzemű ferdepályás felvonók
                     
                  
                        4.
                     
                     
                        EN 81-28:2003
                        Felvonók szerkezetének és beépítésének biztonsági előírásai. Személy- és teherszállításra használt felvonók. 28. rész: Személy- és személy-teher felvonók távvészjelző rendszere
                     
                  
                        5.
                     
                     
                        EN 81-50:2020
                        Felvonók szerkezetének és beépítésének biztonsági előírásai. Felülvizsgálatok és vizsgálatok. 50. rész: Felvonórészegységek tervezési előírásai, számításai, ellenőrzései és vizsgálatai
                     
                  
                        6.
                     
                     
                        EN 81-58:2003
                        Felvonók szerkezetének és beépítésének biztonsági előírásai. Felülvizsgálat és vizsgálatok. 58. rész: Aknaajtók tűzállósági vizsgálata
                     
                  
                        7.
                     
                     
                        EN 81-70:2003
                        Felvonók szerkezetének és beépítésének biztonsági előírásai. A személy- és személy-teher felvonók különleges alkalmazásai. 70. rész: Fogyatékkal élők által is igénybe vehető felvonók
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Felvonók szerkezetének és beépítésének biztonsági előírásai. A személy- és személy-teher felvonók különleges alkalmazásai. 71. rész: Vandálbiztos felvonók
                     
                  
                        9.
                     
                     
                        EN 81-72:2015
                        Felvonók szerkezetének és beépítésének biztonsági előírásai. A személy- és személy-teher felvonók különleges alkalmazásai. 72. rész: Tűzoltófelvonók
                     
                  
                        10.
                     
                     
                        EN 81-73:2016
                        Felvonók szerkezetének és beépítésének biztonsági előírásai. A személy- és személy-teher felvonók különleges alkalmazásai. 73. rész: Felvonók viselkedése tűz esetén
                     
                  
                        11.
                     
                     
                        EN 81-77:2013
                        Felvonók szerkezetének és beépítésének biztonsági előírásai. A személy- és személy-teher felvonók különleges alkalmazásai. 77. rész: Felvonók földrengésnek kitett környezetben
                     
                  
                        12.
                     
                     
                        EN 12016:2013
                        Elektromágneses összeférhetőség. Felvonók, mozgólépcsők és mozgójárdák termékcsaládszabványa. Zavartűrés
                     
                  
                        13.
                     
                     
                        EN 12385-3:2004+A1:2008
                        Acélsodrony kötelek. Biztonság. 3. rész: Használati és karbantartási információk
                     
                  
                        14.
                     
                     
                        EN 12385-5:2002
                        Acélsodrony kötelek. Biztonság. 5. rész: Sodrott kötelek liftekhez
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Felvonók és mozgólépcsők karbantartása. A karbantartási utasítások követelményei
                     
                  
                        16.
                     
                     
                        EN 13411-7:2006+A1:2008
                        Acélsodronykötél-végek. Biztonság. 7. rész: Szimmetrikus, ékes kötélvégbefogó kengyel
                     
                  
      
      
         
            II. MELLÉKLET
            
                        
                           Szám
                        
                     
                     
                        
                           A szabvány hivatkozása
                        
                     
                  
                        1.
                     
                     
                        EN 81-20:2014
                        Felvonók szerkezetének és beépítésének biztonsági előírásai. Személy- és teherszállításra használt felvonók. 20. rész: Személy- és személy-teher felvonók
                     
                  
                        2.
                     
                     
                        EN 81-50:2014
                        Felvonók szerkezetének és beépítésének biztonsági előírásai. Felülvizsgálatok és vizsgálatok. 50. rész: Felvonórészegységek tervezési előírásai, számításai, ellenőrzései és vizsgálatai